पाएं अपने शहर की ताज़ा ख़बरें और फ्री ई-पेपरडाउनलोड करें
मुरैना। जिले के कलेक्टर व एसपी कोरोना संक्रमण को लेकर अब गंभीर नजर आने लगे हैं। शनिवार को दोनों अधिकारयों ने साथ घूमकर कर्फ्यू के दौरान पुलिस अधिकारियों की सतर्कता का जायजा लिया। जिले में लगातार कोरोना के केस बढ़ रहे हैं। कोरोना की चैन तोड़ने के लिए सब प्रयत्नशील हैं, लेकिन जिला व पुलिस प्रशासन इसको गंभीरता से नहीं ले रहा था। केवल खानापूर्ति चल रही थी। बाद में जब मुख्यमंत्री शिवराज सिंह चौहान ने सख्ती करने के आदेश दिए, साथ ही अधिकारियों पर भी कार्यवाही करने का अल्टीमेटम दे दिया तो, अधिकारी भी सतर्क हो गए और अपने एसी चेंबरों से बाहर निकल आए। इसी के परिणामस्वरुप शनिवार को जिले के कलेक्टर बक्की कार्तिकेयन व एसपी सुनील कुमार पाण्डे साथ में पूरे शहर का जायदा लेते देखे गए।
इन जगहों का किया अवलोकन
कलेक्टर व एसपी ने इस दिन अल्लावेली चौकी, बानमौर निरावली चैक पाॅइंट सहित नगर निगम के विभिन्न चैराहों पर पहुंचकर कर्फ्यू का जायजा लिया। कई व्यक्ति घर से बाहर जाते दिखे उन्हे समझाईश दी। उन्होंने पुराना बस स्टेण्ड, गोपीनाथ की पुलिया, मुडिया खेडा, फाटक वाहर, हनुमान चैराहा आदि क्षेत्रो का निरीक्षण किया। इस दोरान एसडीएम मुरैना, सीएसपी सहित अन्य अधिकारी भी उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn